kk en en ba kk kk kk mn kk ky ru kk ru kk bg kk ru kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk mn kk kk ky kk ky uk en kk kk kk fr ky kk fr kk kk fr kk kk fr kk kk es kk kk en kk kk en kk kk en ky kk fr kk kk nb kk kk fr kk kk en kk kk de kk kk fr ky kk de bg kk fr bg kk en mn kk en kk kk de kk kk fr ru kk de kk kk de kk kk de ru kk fr ky kk fr kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk es kk kk oc kk kk de kk kk fr kk kk lmo kk kk fr kk kk ca kk kk fr kk kk kk kk
ЕР ҚАЗАСЫ – ЕЛ АЗАСЫ - Атырау газеті
Қазақ елі көрнекті мемлекет және қоғам қайраткері Нұрлан БАЛҒЫМБАЕВТЫ соңғы сапарға шығарып салды
Дина Нұрпейісова атындағы Мәдениет сарайының төңірегіне адамдар көп жиналды. Алдындағы аумағы атшаптырым алаңға сыймағандар көшенің қос қапталында тік тұр. Бәрі де – жалынды жерлесіміз, Қазақстан үкіметінің бұрынғы басшысы, мемлекет және қоғам қайраткері, майталман мұнайшы Нұрлан Балғымбаевты соңғы сапарға шығарып салуға келгендер. Олардың арасында тек атыраулықтар ғана емес, республиканың әр түкпірінен келген белгілі тұлғалар бар.
Қаралы митингіні облыс әкімі Бақтықожа Ізмұхамбетов ашты.
Қазаның қайырын берсін, иманы жолдас болғай!
Үкімет делегациясын бастап келген Қазақстан Республикасының Премьер-министрі Кәрім Мәсімов жиналғандарға Елбасының көңіл айту жеделхатын оқып берді. Оның мәтіні төмендегідей өріледі.
«Нұрлан Өтепұлы Балғымбаевтың отбасы мен жақын-туыстарына.
Ұзаққа созылған ауыр науқастан кейін көрнекті мемлекет және қоғам қайраткері, еліміздегі мұнай-газ саласының білікті маманы Нұрлан Өтепұлы Балғымбаевтың дүние салғанын естіп отырмын. Ауыр қайғыларыңызға ортақтасып, көңіл айтамын.
Нұрлан Өтепұлы өзінің бар білімі мен тәжірибесін еліміздің өсіп-өркендеуіне, халқымыздың кемелденуіне арнаған үлкен тұлға еді.  Ол еңбек жолын мұнай саласында қарапайым жұмысшы болып бастады. Ұдайы оқып, іздену мен зор ұйымдастырушылық қабілетінің арқасында талай басшылық қызмет баспалдақтарынан өтті. Қазақстан Республикасының Премьер-министрі лауазымына дейін көтерілді. Және ол міндетті де үлкен жауапкершілікпен әрі зор абыроймен атқарды.
Өз Отаны мен халқын қалтқысыз сүйіп өткен Нұрлан Өтепұлы Балғымбаевтың болмысына қарапайымдылық пен зиялылық, нағыз бекзаттық тән еді. Халқымыз оның есімі мен еңбегін ұмытпайды.  Әрдайым қастерлейді деп ойлаймын. Марқұмның топырағы торқа, жаны жәннатта болсын. Әулетінің алдағы күндеріне тек амандық пен жақсылықтар тілеймін.  Нұрсұлтан Назарбаев».
– Елбасы атап өткендей, – деді одан әрі Үкімет басшысы, – Нұрлан Өтепұлының тәуелсіз еліміздің дамуына қосқан үлесі мен ел алдындағы еңбегі баршамызға белгілі. Өмірінің соңғы сәттеріне дейін бізге ағалық ақыл-кеңесін беріп жүрді, бай тәжірибесімен бөлісіп отырды. Нұрлан Өтепұлының өмір жолы бәрімізге үлгі. Сондықтан, бүгінгі ауыр қайғы жанымызға ерекше батады. Мен өзімнің және Үкімет атынан марқұмның отбасына, туған-туысқандарына қайғырып көңіл айтамын. Нұрлан Өтепұлының жарқын бейнесі халқының жүрегінде әрдайым сақталады. Топырағыңыз торқа, жаныңыз жәннатта болсын, асыл аға.
Қоштасу рәсіміне, сондай-ақ, бизнесмендер Тимур Құлыбаев, Александр Машкевич, Патох Шодиев, Нұржан Субханбердин, Зейнолла Кәкімжанов, ҚР энергетика министрі Владимир Школьник, оның орынбасары Ұзақбай Қарабалин, «ҚазТрансОйлдың» бас директоры Қайыргелді Қабылдин, «ҚазМұнайГаз» басшысы Сауат Мыңбаев, «Теңізшевройл» ЖШС-нің бас директоры Тим Миллер, сенатор Ләззат Қиынов, Мәжіліс депутаты Ахмед Мурадов, саясаткер Жармахан Тұяқбай, Төлеген Мұхамеджанов, Ораз Жандосов және тағы басқалар келді.
Аймақ басшысы айтқандай, Нұрлан Өтепұлын жақсы білетін, онымен етене араласқан, бірге қызмет істеген жандар үшін бұл қаза – ауыр соққы. Соған орай республиканың әр түкпірінен көңіл айтқан жедел хаттар легі ағылыпты. Солардың ішінде Парламент Сенатының төрағасы Қасым-Жомарт Тоқаев, Мәжіліс төрағасы Хабиболла Жақыпов, Үкімет басшысының орынбасары Дариға Назарбаева, «Нұр Отан» партиясы төрағасының бірінші орынбасары Асқар Мырзахметов, Қорғаныс министрі Иманғали Тасмағамбетов, Мемлекеттік хатшы Гүлшара Әбдіхалықова, Астана мен Алматы қалаларының, Ақтөбе, Қызылорда және Қостанай облыстарының әкімдері Әділбек Жақсыбеков, Бауыржан Байбек, Бердібек Сапарбаев, Қырымбек Көшербаев пен Архимед Мұхамбетов бар.
Кезінде Нұрлан Өтепұлымен қоян-қолтық қызмет істеген, оны іні ретінде бауырына тартқан ел ағалары да марқұммен қоштасуға келді. Солардың атынан партия және қоғам қайраткері  Есен Тасқынбаев  сөз алды.
– Атырау өңірінің халқы, – деді қадірменді қарт, – қаралы қайғыға тап болды. Қайталанбас біртуар тұлға, мемлекетіміздің көрнекті қайраткері Нұрлан Өтепұлы арамыздан о дүниеге өтіп жатыр. Оның өмірі көз алдымызда өтті. Құлсарыда Балғымбай мен Тасқынбай деген қарттар қатар ғұмыр кешті. Мен 1954 жылы Мәскеуден оқу бітіріп келгенімде Нұрлан жеті-ақ жаста еді. Оның әкесі Өтеп аудандық партия комитетінің бірінші хатшысы. Мен жас коммунист ретінде партбилетті осы Өтекеңнің қолынан алдым. Сол асыл азамат 49 жасында өмірден өтті. Бәкең жеңгеміз буыны қатпаған  төрт баламен қалды. Бар қиындықты жеңіп, бәрін азамат етіп өсірді. Осы Нұрланның Үкімет басшысы болғанын көріп, шүкіршілік етіп өмірден өтті. Оның анасы да қайсар жан еді. Сол қасиеті ұлы Нұрланға да дарыпты. Енді ініміздің мемлекеттік тұлға ретінде Алматыда немесе Астанада жерленбей, шешесінің жанына жатуы – анасына деген перзенттік парызы.
Қаралы митингіні жүргізген облыс әкімі Бақтықожа Ізмұхамбетовтің айтуынша, Балғымбаевтар әулеті – қазақ мұнайының тарихына жазылған алтын шежіре. Осы орайда, Нұрлан Өтепұлының әріптесі, белгілі мұнайшы  Махамбет Батырбаев сөз арнады.
– Мен Нұрлан Өтепұлымен 30 жыл шамасында бірге еңбек еттім, – деді байырғы  мұнайшы, – оның тың бастамасы үнемі ел үшін арналған еді ғой. Қазақстан экономикасының күретамыры – мұнай мен газ. Үлкен кен орындарының ашылуы арқылы еліміздің экономикасы артып келеді. Осы орайда, еліміздің мұнай мен газ саласының дамуына Нұрлан Өтепұлының қосқан үлесі зор.
1990 жылдары мұнайдың бағасы күрт түсіп, жаңа кен орындарын іске қосу қиын болды. Сол мезгілде қабылданған жаңа бағдарламаның орындалысын Нұрлан Өтепұлы өзі бақылап, басшылық жасады.
Одан әрі ол Нұрлан Өтепұлының Кенбай кен орны, Маңғыстаудағы кеніштерді игеруде сіңірген еңбегін еске алды.
– Кенбай кен орнының орны бөлек. Өйткені, Қызылқоға ауданы Атырау облысындағы шалғай аудан саналады. Сол кезде бұл жердің халқының да әлеуметтік жағдайы төмен болатын. Сондықтан, «Қайнармұнайгаз» мұнай-газ өндіру басқармасын  құруға қажеттілік бар екендігін ескерген Нұрлан Өтепұлы өзі телеграмма жазып, бұл жобаның болашағы зор екеніне сенім білдірді. Сол кезде 50 мың тонна мұнай беріп тұрған «Жоламанов» кен орнынан қазір 500 мың тонна «қара алтын» шығуда. Міне, қандай көрегенділік! Аз ғана уақыттың ішінде өнім он есе көбейді, – деді мұнайшы өткен күндерді еске алып.
Қаралы жиында басқа да ағайын-туыстар, құда-жекжаттар атынан құдасы Жармахан Тұяқбай сөз сөйлеп, Нұрлан Өтепұлының асыл қасиеттерін, өнегелі өмірін айтып, еске алды. Ағайын-туыстарға қайғырып, көңіл айтты.
…Сонымен, ер қазасы – ел азасы. Қазақ елі өзінің лайықты ұлын ақырғы сапарға шығарып салды. Нұрлан Балғымбаев әулет қорымы, ел ішінде «Орбита» деп аталатын қорымға жерленді.
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Көне тарих көмбесіндегі кездесу
ЕУРОПА МЕН АЗИЯНЫ, ШЫҒЫС ПЕН БАТЫСТЫ ҰШТАСТЫРҒАН ҰЛЫ
Бозбала бойындағы намысты қалай оятамыз?
Облыста соңғы бес жылда әскерге шақыру жүктемесі орындалмай отыр.
БИЫЛҒЫ ОҚУ ЖЫЛЫ ҚАРСАҢЫНДА ЕНГІЗІЛГЕН ЖАҢАЛЫҚТЫҢ БІРІ
Атырау университетінде жаңа аудитория ашылды
Халел Досмұхамедов атындағы Атырау университетінде
«Отбасы – береке мен бірліктің бастауы»
Тәрбиенің қайнар көзі отбасынан басталады десек, әрбір
Құрманғазыда егіздер шеруі өтті
Бұл туралы С.Көшекбаев аудандық мәдениет үйінің директоры
«28 ілмек» еріктілері шала туған балаларға бұйымдар тоқыды
Бұл туралы Атырау облысы Өңірлік коммуникациялар қызметі
Қызылқоғалық шаруагер асыл тұқымды мал басын өсіріп отыр
Қызылқоғалық шаруагер Асхат Үбіғалиев асыл тұқымды
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.